Diari Oficial de la Generalitat Valenciana


Sumari del DOGV 4387, del 27-11-2002 (2002/12021)

Notificació a Diego Andrés de Alzaa i uns altres. Diversos expedients.
----------------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12213


Organisme emissor
:   Agència Valenciana del Turisme

Tipus de document
:   Anunci

Notificació a Diego Andrés de Alzaa i uns altres. Diversos expedients. [2002/Q12205]
  
Per no haver sigut possible notificar de forma personal i directa als interessats la resolució del president executiu de l'Agència Valenciana del Turisme, de data 28 de juny de 2002, per la qual s'acorda la no concessió de les beques de pràctiques professionals d'especialització de l'Agència Valenciana del Turisme publicades en el Diari Oficial de la Generalitat Valenciana número 4.238, de 29 d'abril del 2002, als sol·licitants que es detallen en l'annex al present escrit i pels motius especificats en la resolució que ve a continuació, es publica en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de novembre de 2002.- El president executiu: Roc Gregori i Aznar.
  
Amb data 28 de juny del 2002, el president executiu de l'Agència Valenciana del Turisme ha dictat la resolució següent:
  
«Resolució de 28 de juny de 2002, del president executiu de l'Agència Valenciana del Turisme, per la qual s'acorda la no concessió de les beques de pràctiques professionals d'especialització de l'Agència Valenciana del Turisme publicades en el Diari Oficial de la Generalitat Valenciana número 4.238, de 29 d'abril del 2002.
  
Antecedents de fet
  
1. Amb diferents dates, han tingut entrada en l'Agència Valenciana del Turisme les sol·licituds referents a dos beques de pràctiques professionals d'especialització: una beca en el Servici d'Estudis i Planificació i una beca en l'Àrea de Mercats i Comunicació de l'Agència Valenciana del Turisme, incardinades en el ?Programa de beques- i corresponents a la Convocatòria 2002/Q4116, publicada en el Diari Oficial de la Generalitat Valenciana número 4.238, en data 29 d'abril del 2002.
  
2. Analitzades les sol·licituds presentades i emés el corresponent informe per part dels tècnics del Servici d'Estudis i Planificació i els de l'Àrea de Mercats i Comunicació d'esta Agència, la documentació va ser remesa a la comissió constituïda al si d'esta, per a l'avaluació de la citada convocatòria.
  
3. La comissió avaluadora, en virtut de l'acord segon adoptat en la sessió del dia 7 de juny del 2002, va emetre un informe desfavorable en relació a les sol·licituds que figuren referenciades en l'annex II de l'acta d'aquella sessió.
  
Igualment, i en virtut de l'acord tercer adoptat per la citada comissió en la mateixa sessió, es va emetre un informe favorable referent a diverses sol·licituds, els titulars de les quals serien convocats a la realització d'una entrevista personal, el dia 14 de juny de 2002, a fi de procedir a la selecció definitiva dels aspirants.
  
4. Després de la realització de les entrevistes personals constitutives de l'última fase del procés de selecció, la citada comissió, en la sessió del dia 27 de juny de 2002 i, en virtut del que disposa el seu acord segon, va informar, igualment, de forma desfavorable, les sol·licituds que s'indiquen en el document que figura com annex II de l'acta de la citada sessió.
  
Totes les sol·licituds que s'han informat de forma desfavorable en virtut dels acords aconseguits en les sessions de la comissió avaluadora, s'arrepleguen ara com annex a la present proposta de resolució.
  
I tot això, per incidir en un o diversos dels motius que a continuació s'expliquen i que així mateix es ressenyen en els citats annexos:
  
1. El sol·licitant no complix els requisits generals de la convocatòria, publicada en el Diari Oficial de la Generalitat Valenciana número 4.238, de 29 d'abril del 2002, establits en el seu apartat número 2.
  
2. La sol·licitud va ser presentada fora de termini.
  
3. Concurrència de candidats la formació acadèmica i/o experiència professional dels quals és més adequada a les característiques de la beca.
  
4. Renúncia expressa del sol·licitant.
  
5. Renúncia tàcita del sol·licitant (no es va presentar a l'entrevista i/o prova).
  
6. Concurrència de candidats que, en base a les proves i/o entrevistes realitzades, presenten un perfil més adequat a les característiques de la beca.
  
Als anteriors antecedents, són d'aplicació els següents
  
Fonaments de dret
  
1. El que disposa el Decret 108/1992, de 6 de juliol, del Govern Valencià, pel qual es regula la concessió de beques i el que establix l'article 3, número 1, apartat V, del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme. Així com, el que disposa la convocatòria de beques, publicada en el Diari Oficial de la Generalitat Valenciana número 4.238, de 29 d'abril de 2002, i el que establix l'article únic del Decret 7/2000, de 22 de maig, del president de la Generalitat Valenciana, pel qual assigna a la Presidència i a les conselleries determinades competències.
  
2. El que establix la Resolució de 14 de febrer de 2002, del president executiu de l'Agència Valenciana del Turisme, per la qual s'aproven els programes d'actuació de l'Agència Valenciana del Turisme per al 2002 i es fan públics els programes de suport al sector turístic, publicada el 5 de març de 2002, Diari Oficial de la Generalitat Valenciana número 4.203.
  
3. El que disposa el Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme i en especial el que disposa l'article 7, número 1, apartat a).
  
4. El que establix la Resolució de 19 de maig de 1999, del president executiu de l'Agència Valenciana del Turisme, per a la suplència per vacant del lloc de director de l'Àrea d'Administració.
  
5. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, els actes administratius de la mateixa naturalesa, especificant-se les persones o altres circumstàncies que individualitzen els efectes de l'acte per a cada interessat.
  
Vistos els anteriors antecedents de fet i fonaments de dret, resolc:
  
No concedir les beques sol·licitades a les persones que s'indiquen en l'annex a esta resolució, per a les accions formatives que així mateix i de forma succinta es descriuen, pels motius que s'expressen, d'acord amb els corresponents expedients.
  
Així com encomanar al director de l'Àrea d'Administració perquè procedisca a notificar a cada un dels interessats, de forma individual el contingut de la present resolució.
  
Contra la present resolució, que posa fi a la via administrativa, alternativament podrà interposar-se, o bé recurs potestatiu de reposició davant del president executiu de l'Agència Valenciana del Turisme, en el termini d'un mes, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.